Isărescu, vești proaste pentru Bolojan, legat de deficit: „Nu sunt pesimist, încerc să fiu realist”
Măsurile de reducere a cheltuielilor sunt mult mai grele decât cele de majorare a impozitelor, însă nu este sigur că o să ne încadrăm în ținta de deficit de 7%, a declarat, marți, guvernatorul Băncii Naționale a României (BNR), Mugur Isărescu, în conferința de presă privind raportul trimestrial asupra inflației.